《如隐》
宋代·释居简

堂堂伟冠衣，琅琅歌紫芝。洗空绮纨习，政恐富贵逼。

富贵安在绮，一笑付倘来。不来亦不觅，不直水一杯。

小圃时时开，不待春登台。俗驾驱尘埃，合为山灵回。

隐非盛世事，说与隐君子。未尽碧山鱼，此隐诚何如。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。